CELEX: 32004R1750
Language: ro
Date: 2004-10-08 00:00:00
Title: Regulamentul (CE) nr. 1750/2004 al Comisiei din 8 octombrie 2004 de modificare a Regulamentului (CE) nr. 1019/2002 privind standardele de comercializare a uleiului de măsline

Anunţ juridic important

|

32004R1750

Official Journal L 312 , 09/10/2004 P. 0007 - 0008

		20041008Regulamentul (CE) nr. 1750/2004 al Comisieidin 8 octombrie 2004de modificare a Regulamentului (CE) nr. 1019/2002 privind standardele de comercializare a uleiului de măslineCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor [1], în special articolul 35a,întrucât:(1) În conformitate cu articolul 5 litera (c) din Regulamentul (CE) nr. 1019/2002 al Comisiei [2], mențiunile caracteristicilor organoleptice pot figura pe etichetă numai în cazul în care se bazează pe rezultatele unei metode de analiză prevăzute de Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din turte de măsline, precum și metodele de analiză relevante [3].(2) În conformitate cu articolul 2 alineatul (1) a doua liniuță din Regulamentul (CEE) nr. 2568/91, aprecierea caracteristicilor organoleptice se efectuează după metoda inclusă în anexa XII la regulamentul respectiv. Numai atributele pozitive menționate la respectiva anexă pot fi utilizate. Cu toate acestea, este evident că datorită numărului foarte redus al atributelor organoleptice prevăzute de anexa XII menționată, operatorii se confruntă cu dificultatea de a descrie caracteristicile organoleptice pe eticheta uleiurilor.(3) Dat fiind că în prezent nu există o metodă obiectivă de verificare a anumitor caracteristici organoleptice foarte valoroase pentru uleiurile de măsline virgine, referitoare la gust, aromă sau culoare, aceste atribute nu pot fi menționate pe etichete. De asemenea, atributele organoleptice pozitive prevăzute în prezent de anexa XII la Regulamentul (CEE) nr. 2568/91 nu permit să se cuprindă exhaustiv marea diversitate de soiuri și de gusturi a uleiurilor de măsline virgine.(4) Dat fiind că lucrările privind găsirea unor noi metode de evaluare organoleptice care să permită lărgirea gamei de atribute pozitive ale uleiurilor de măsline virgine, începute de un organism internațional, sunt încă în curs și riscă să necesite mai mult timp decât se prevăzuse în 2003, trebuie să fie stabilit un nou termen, suficient pentru punerea în aplicare a acestor metode. Prin urmare, este necesar ca data de punere în aplicare a articolului 5 litera (c) din Regulamentul (CE) nr. 1019/2002 se fie programată la o dată ulterioară. Data de 1 iulie 2006 ca dată de punere în aplicare a articolului respectiv este conformă cu data la care va începe anul de comercializare 2006/2007.(5) Este necesar să se modifice Regulamentul (CE) nr. 1019/2002 în consecință.(6) Măsurile prevăzute de prezentul regulament sunt conforme cu avizul Comitetului de gestionare a uleiurilor și grăsimilor,ADOPTĂ PREZENTUL REGULAMENT:Articolul 1La articolul 12 alineatul (2) din Regulamentul (CE) nr. 1019/2002, paragraful al treilea se înlocuiește cu următorul text:"Articolul 5 litera (c) se aplică de la 1 iulie 2006."Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 8 octombrie 2004.Pentru ComisieFranz FischlerMembru al Comisiei[1] JO L 172, 30.9.1966, p. 3025/66. Regulament, astfel cum a fost modificat ultima dată prin Regulamentul (CE) nr. 865/2004 (JO L 161, 30.4.2004, p. 97).[2] JO L 155, 14.6.2002, p. 27. Regulament, astfel cum a fost modificat ultima dată prin Regulamentul (CE) nr. 406/2004 (JO L 67, 5.3.2004, p. 10).[3] JO L 248, 5.9.1991, p. 1. Regulament, astfel cum a fost modificat ultima dată prin Regulamentul (CE) nr. 1989/2003 (JO L 295, 13.11.2003, p. 57).--------------------------------------------------